CELEX: 32016R1793
Language: lt
Date: 2016-10-10 00:00:00
Title: 2016 m. spalio 10 d. Komisijos įgyvendinimo reglamentas (ES) 2016/1793, kuriuo dėl želatinos bei kolageno ir apdorotų šių produktų gamybos žaliavų įvežimo iš Taivano į Sąjungą iš dalies keičiamas Įgyvendinimo reglamentas (ES) 2016/759 (Tekstas svarbus EEE)

11.10.2016   
            
            
               LT
            
            
               Europos Sąjungos oficialusis leidinys
            
            
               L 274/48
            
         KOMISIJOS ĮGYVENDINIMO REGLAMENTAS (ES) 2016/1793
   2016 m. spalio 10 d.
   kuriuo dėl želatinos bei kolageno ir apdorotų šių produktų gamybos žaliavų įvežimo iš Taivano į Sąjungą iš dalies keičiamas Įgyvendinimo reglamentas (ES) 2016/759
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 1 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (2), ypač į jo 11 straipsnio 1 dalį,
   kadangi:
   
               (1)
            
            
               Komisijos įgyvendinimo reglamento (ES) 2016/759 (3) sąraše išvardijamos trečiosios šalys, jų dalys ir teritorijos, iš kurių valstybės narės turi leisti įvežti į Sąjungą tam tikrus žmonių maistui skirtus gyvūninius produktus, įskaitant želatiną ir kolageną;
            
         
               (2)
            
            
               kalbant apie želatiną ir kolageną, Įgyvendinimo reglamento (ES) 2016/759 I priedo III dalyje į keturias kategorijas suskirstomos gyvūnų rūšys, iš kurių gaunama želatina ir kolagenas. To priedo V dalyje į kategorijas taip pat suskirstomos apdorotos želatinos ir kolageno gamybos žaliavos. Minėtose dalyse tarp šalių, iš kurių galima importuoti iš naminių paukščių, įskaitant beketerius (Ratitae) paukščius, ir medžiojamųjų paukščių gautą želatiną ir kolageną ar apdorotas želatinos ir kolageno gamybos žaliavas nėra Taivano;
            
         
               (3)
            
            
               Taivanas atitinka Reglamente (EB) Nr. 854/2004 nustatytas įtraukimo tarp šalių, iš kurių galima importuoti iš naminių paukščių, įskaitant beketerius (Ratitae) paukščius, ir medžiojamųjų paukščių gautą želatiną ir kolageną ar apdorotas želatinos ir kolageno gamybos žaliavas, sąlygas, todėl turėtų būti įtrauktas į atitinkamą Įgyvendinimo reglamento (ES) 2016/759 I priedo sąrašą;
            
         
               (4)
            
            
               todėl Įgyvendinimo reglamentas (ES) 2016/759 turėtų būti atitinkamai iš dalies pakeistas;
            
         
               (5)
            
            
               siekiant išvengti importo sutrikimo po Įgyvendinimo reglamente (ES) 2016/759 8 straipsnyje nurodytos datos, šis reglamentas turėtų įsigalioti trečią dieną po jo paskelbimo;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/759 I priedas iš dalies keičiamas taip:
   
               a)
            
            
               III dalies B skirsnis pakeičiamas taip:
               
                  „B SKIRSNIS
               
               
                  Iš naminių paukščių, įskaitant beketerius (Ratitae) paukščius, ir medžiojamųjų paukščių gauta želatina ir kolagenas:
               
               Reglamento (EB) Nr. 798/2008 I priedo 1 dalies 1 skiltyje išvardytos trečiosios šalys ir teritorijos bei šios šalys arba teritorijos:
               
                           ŠALIES ISO KODAS
                        
                        
                           ŠALIS / TERITORIJA
                        
                     
                           TW
                        
                        
                           Taivanas“
                        
                     
         
               b)
            
            
               V dalies B skirsnis pakeičiamas taip:
               
                  „B SKIRSNIS
               
               
                  Iš naminių paukščių, įskaitant beketerius (Ratitae) paukščius, ir medžiojamųjų paukščių gautos apdorotos žaliavos:
               
               Reglamento (EB) Nr. 798/2008 I priedo 1 dalies 1 skiltyje išvardytos trečiosios šalys ir teritorijos bei šios šalys arba teritorijos:
               
                           ŠALIES ISO KODAS
                        
                        
                           ŠALIS / TERITORIJA
                        
                     
                           TW
                        
                        
                           Taivanas“
                        
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  OL L 139, 2004 4 30, p. 206.
   
      (3)  2016 m. balandžio 28 d. Komisijos įgyvendinimo reglamentas (ES) 2016/759, kuriuo sudaromi trečiųjų šalių, jų dalių ir teritorijų, iš kurių valstybės narės turi leisti įvežti į Sąjungą tam tikrus žmonių maistui skirtus gyvūninius produktus, sąrašai, nustatomi sertifikavimo reikalavimai, iš dalies keičiamas Reglamentas (EB) Nr. 2074/2005 ir panaikinamas Sprendimas 2003/812/EB (OL L 126, 2016 5 14, p. 13).